ඒ අනුව සැකකරු සමඟ අයුතු ලෙස සාකච්ඡා කිරීමට උත්සාහ දැරූ විත්තියේ නීතිඥයින් දෙදෙනාගේ නම් සඳහන් වාර්තාවක් ද අධිකරණයට ඉදිරිපත් කිරීමට අපරාධ පරීක්ෂණ දෙපාර්තමේන්තුවේ නිලධාරියා පියවර ගෙන තිබුණා.අධිකරණයෙන් ලබා ගත් නොතීසි එකී හඳුනා ගැනීමේ පෙරට්ටුව සඳහා කැදවා තිබූ සිසුන් වෙත භාරදීමෙන් අනතුරුව එක්තරා කණ්ඩායමක් ඔවුන්ට විශාල වශයෙන් බලපෑම් කර ඇතැයි ද අපරාධ පරීක්ෂණ දෙපාර්තමේන්තුව අධිකරණයට කරුණු ඉදිරිපත් කර තිබූ බව සඳහන්.සැකකාර හිජාස් හිස්බුල්ලා සභාපතීත්වය දරණ සේව් ද පර්ල්ස් සොසයිටි නැමති සංවිධානය මගින් පුත්තලම අල් සුහාරියා මද්‍රසා පාසලට යොමු කර තිබූ සිසුන්ට ඔහු විසින් ආගමිකයන් කෙරෙහි වෛරීසහගත හැගීම් ඇති වන පරිදි දේශන සහ පුහුණුවීම් දුන් බවට එම සිසුන් අපරාධ පරීක්ෂණ දෙපාර්තමේන්තුවට ප්‍රකාශ ලබාදී තිබුණා.මේ අතර පාස්කු ප්‍රහාරයේ වින්දිතයින් වෙනුවෙන් තම සංවිධානය මෙතෙක් ශ්‍රී ලංකාවට ආධාර මුදලක් ලබා දි නොමැති බව ලෝක මුස්ලිම් ලීගය පවසනවා.